# Maria Letizia Ramolino

Maria Letizia Ramolino
*Nobile* **Maria Letizia Buonaparte**, *née* **Ramolino**, odnosno **Marie-Lætitia Ramolino, *Madame Mère de l'Empereur (Ajaccio, 24. kolovoza 1750. - Rim, 2. veljače 1836.) je bika korzikanska plemkinja i majka francuskog cara Napoleona I.

## Biografija

Rođena je u Ajacciou na Korzici kao kći *Nobilea* Giovannija Geronima Ramolina, časnika u vojsci i njegove supruge, *Nobile* Angele Marije Pietrasanta. Daljnji rođaci obitelji Ramolinu bili su niži plemići u Genovi. Maria Letizia nikada nije stekla formalno obrazovanje. Nakon smrti njezina oca, njezina majka se preudala za Franza Fescha, također vojnog časnika, s kojim je imala dvoje djece, među kojima je bio i Joseph Fesch.

Godine 1764., s nepunih 14 godina, udala se za korzikanskog advokata Carla Buonapartea. Rodila je ukupno 13 djece, osam od kojih je preživjelo djetinjstvo. Većina istih je kasnije dobila plemićke titule od Napoleona. Maria Letizia bila je izrazito stroga majka te je imala vrlo jednostavne poglede na život. Primjerice, u to je doba bila jedna od rijetkih europskih majki koja je svoju djecu kupala svaki drugi dan, a ne jednom na mjesec.

Iako joj je sin postao francuski car, Maria Letizia nikada nije naučila francuski jezik. Suprug joj je umro kada je imala 35 godina. Nedugo nakon što je Napoleon postao car, Maria Letizia je dobila počasnu titulu *Madame Mère de l'Empereur* (srpskohrvatski: *Madame, Majka Njegova Visočanstva Cara*) i mjesečna primanja od 25,000 franaka. Godine 1814., zajedno je sa sinom bila u egzilu na Elbi, gdje je dobivala potrebnu brigu. Nakon 1815. godine seli u Rim, u Palazzo D'Aste-Bonaparte, gdje provodi ostatak života u društvu mlađeg polubrata, Josepha Fescha.

Umrla je od starosti, 2. veljače 1836. godine.

## Obitelj

### Roditelji

| Ime | Slika | Datum rođenja | Datum smrti
 |
| --- | --- | --- | --- |
| Giovanni Geronimo Ramolino |  | 13. travnja 1723. | 1755.
 |
| Angela Maria Pietrasanta |  | cca. 1725. | 1790.
 |

### Suprug

| Ime | Slika | Datum rođenja | Datum smrti
 |
| --- | --- | --- | --- |
| Carlo Buonaparte |  | 27. ožujka 1746. | 24. veljače 1785.
 |

### Djeca

| Ime | Slika | Datum rođenja | Datum smrti | Supružnik
 |
| --- | --- | --- | --- | --- |
| Napoleone Buonaparte |  | 1764. / 1765. | 17. kolovoza 1765. | umro u djetinjstvu
 |
| Maria Anna Buonaparte |  | 3. siječnja 1767. | 1. siječnja 1768. | umrla u djetinjstvu
 |
| Joseph Bonaparte |  | 7. siječnja 1768. | 28. srpnja 1844. | Julie Clary
 |
| Napoleon Bonaparte |  | 15. kolovoza 1769. | 5. svibnja 1821. | Joséphine de Beauharnais Marie-Louise od Austrije
 |
| Maria Anna Buonaparte |  | 1770. | 1770. | umrla u djetinjstvu
 |
| Maria Anna Buonaparte |  | 14. srpnja 1771. | 23. studenog 1771. | umrla u djetinjstvu
 |
| tek rođeni sin |  | 1773. | 1773. | mrtvorođenče
 |
| Lucien Bonaparte |  | 21. svibnja 1775. | 29. lipnja 1840. | Christine Boyer Alexandrine de Bleschamp
 |
| Elisa Bonaparte |  | 3. siječnja 1777. | 7. kolovoza 1820. | Felice Pasquale Baciocchi
 |
| Louis Bonaparte |  | 2. rujna 1778. | 25. srpnja 1846. | Hortense de Beauharnais
 |
| Pauline Bonaparte |  | 20. listopada 1780. | 9. lipnja 1825. | Victor-Emmanuel Leclerc Camillo Filippo Ludovico Borghese
 |
| Caroline Bonaparte |  | 25. ožujka 1782. | 18. svibnja 1839. | Joachim Murat Francesco Macdonald
 |
| Jérôme Bonaparte |  | 15. studenog 1784. | 24. lipnja 1860. | Elizabeth Patterson Katharina von Württemberg Giustina Pecori-Suárez
 |

## Reference

## Vanjske veze

* Marek, Miroslav. „Bonaparte Genealogy”. Genealogy.EU. Arhivirano iz originala na datum 2020-02-17. Pristupljeno 2014-09-18.
* Letizia Bonaparte Photograph part of the Nineteenth Century Notables Digital Collection at Gettysburg College